ઓનલાઈન નાણાકીય ઠગાઈના કિસ્સામાં પાંચ કરોડ સુધીનું વળતર ગ્રાહકને મળી શકે છે. અધિનિયમની કલમ ૪૩ મુજબ એડજડિકેટિંગ ઓફિસર સમક્ષ ભોગ બનનારી વ્યક્તિ રૂ.પાંચ કરોડ સુધીનું વળતર મેળવવા માટેની દાદ માગી શકે છે.કમ્પ્યૂટર સિસ્ટમને નુકસાન કરવા બદલ ભારે દંડ અને વળતરની જોગવાઈ છે. રાજ્ય સરકારના સાયન્સ એન્ડ ટેક્નોલોજી સચિવને એડજડિકેટિંગ ઓફિસર તરીકે જાહેર કરાયા છે. જેઓને સિવિલ કોર્ટની સત્તા અપાઈ છે. અત્યાર સુધીમાં રાજ્યમાં આવા ઓફિસર સમક્ષ ૧૩ અરજી આવી છે. જેમાંથી ૧૧ અરજીનો નિકાલ થઈ ગયો છે. જેમાંથી પાંચ અરજીઓમાં વળતર આપવાના હુકમો પણ કરાયા છે. અમદાવાદમાં જો કોઈ વ્યક્તિ સાયબર ક્રાઈમનો ભોગ બને તો પોલીસ ફરિયાદ કરવા ઉપરાંત એડજડિકેટિંગ ઓફિસર સચિવ, વિજ્ઞાન અને ઔદ્યોગિક વિભાગ બ્લોક નંબર-૭ના પાંચમા માળની કચેરી ખાતે વળતર મેળવવા માટે અરજી કરી શકાય છે. આ વિભાગની સત્તાવાર વેબસાઈટ ઉપર પણ બનાવોના સંદર્ભની માહિતી-માર્ગદર્શન આપતી વિગતો મૂકાઈ છે.